**B I L J E Š K E**

**UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2024. GODINE**

Naziv obveznika**: CENTAR ZA PROFESIONALNU REHABILITACIJU OSIJEK**

Sjedište obveznika**: OSIJEK**

Adresa sjedišta obveznika**: Tadije Smičiklasa 2**

Broj RKP-a**: 33634**

Matični broj**: 03021866**

OIB**: 57200304958**

Šifra djelatnosti**: 8899**

Razina**: 11** Razdjel**: 08655**

**OSNIVANJE I DJELOKRUG RADA**

Centar za profesionalnu rehabilitaciju Osijek je osnovan Odlukom Zdravstvene stanice Drava 1976. godine, a preoblikovan je u javnu ustanovu Odlukom o preoblikovanju Centra za profesionalnu rehabilitaciju - poduzeća u društvenom vlasništvu p. o. Osijek 1995. godine („Županijski glasnik”, broj 4/95. i 14/04.).

Ugovorom o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza od 28. rujna 2015. godine, Osječko-baranjska županija prenijela je 40% osnivačkih prava nad Centrom na Republiku Hrvatsku.

Uredbom o osnivanju Centra za profesionalnu rehabilitaciju Osijek („Narodne novine“, broj 9/19.), Republika Hrvatska je preuzela sva prava i obveze osnivača nad Centrom.

Osnivačka prava i dužnosti u ime Republike Hrvatske obavlja Vlada Republike Hrvatske putem ministarstva nadležnog za rad.

Centar je proračunski korisnik iz nadležnosti Ministarstva rada, mirovinskog sustava, obitelji i socijalne politike.

Sukladno Zakonu o profesionalnoj rehabilitaciji i zapošljavanju osoba s invaliditetom („Narodne novine“, broj 157/13., 152/14., 39/18. i 32/20.) djelatnost Centra je organiziranje i izvođenje usluga profesionalne rehabilitacije osoba s invaliditetom:

Usluga 1 - rehabilitacijska procjena o razini radne sposobnosti, znanja, radnih navika i profesionalnih interesa

Usluga 1.1 - **rehabilitacijska procjena – utvrđivanje invaliditeta u odnosu na rad**

Usluga 2 - pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije

Usluga 3 - izrada perspektiva

Usluga 4 - analiza radnog mjesta i radnog okruženja

Usluga 5 - stručna podrška i praćenje tijekom obrazovanja, osposobljavanja ili usavršavanja

Usluga 6 - stručna podrška i praćenje na radnom mjestu i u radnom okruženju

Usluga 7 - jačanje radnih potencijala i profesionalnih kompetencija (Radni centar)

Usluga 8 - jačanje radnih potencijala i profesionalnih kompetencija (Virtualna radionica)

Usluga 9- izrada planova prilagodbe radnog mjesta i radnog okoliša (arhitektonska prilagodba) te prilagodbe opreme i sredstava za rad (tehnička prilagodba)

Usluga 10 - procjena radne učinkovitosti

Usluga 11 - radno osposobljavanje na konkretnom radnom mjestu i

Usluga 12 - obrazovanje, osposobljavanje ili usavršavanje s kraćim obrazovnim programom.

**DJELATNOST CENTRA**

***Profesionalna rehabilitacija***

* organiziranje i izvođenje usluga profesionalne rehabilitacije samostalno ili u suradnji s obrazovnim ustanovama,
* sudjelovanje u utvrđivanju preostalih radnih sposobnosti,
* profesionalno informiranje, savjetovanje i procjena profesionalnih mogućnosti odnosno, izdavanje nalaza i mišljenja,
* analizu tržišta rada, mogućnosti zapošljavanja i uključivanja u rad,
* procjenu mogućnosti izvođenja, razvoja i usavršavanja programa profesionalnog osposobljavanja,
* radno osposobljavanje, dokvalifikacija, prekvalifikacija i programi za održavanje i usavršavanje radnih i radno socijalnih vještina i sposobnosti,
* informiranje i savjetovanje o pomoćnoj tehnologiji u učenju i radu,
* provođenje skupnih i pojedinačnih programa za unaprjeđenje radno-socijalne uključenosti u zajednicu,
* izradu savjetodavnih prijedloga o primjeni različitih tehnologija i tehnika u učenju i radu uz procjenu mogućnosti primjene,
* pred profesionalno učenje, planiranje i primjenu odabrane tehnologije, razvoj motivacije i osposobljavanja osoba s invaliditetom korištenju odabrane tehnologije,
* tehničku pomoć, podršku i procjenu rezultata,
* izvođenje programa socijalnog uključivanja,
* izvođenje praktičnog dijela osposobljavanja za rad u tijeku profesionalne rehabilitacije,
* posredovanje pri zapošljavanju i dr.

***Skrb o žrtvama nasilja u obitelji uključujući uslugu smještaja i usluge savjetovanja i pomaganja***

Pružanje socijalne usluge privremenog smještaja u kriznim situacijama odnosi se na program zaštite žrtava nasilja u obitelji, osobito nasilja nad djecom i ženama.

***Obrazovanje odraslih i ostalo obrazovanje***

Osim gore navedenih djelatnosti Centar ima registriranu djelatnost obrazovanja odraslih o ostalo obrazovanje.

**PRAVNO UTEMELJENJE**

* Uredba o osnivanju Centra za profesionalnu rehabilitaciju Osijek od 23. siječnja 2019. godine („Narodne novine“, broj 9/19.)
* Zakon o profesionalnoj rehabilitaciji i zapošljavanju osoba s invaliditetom („Narodne novine", broj 157/13., 152/14., 39/18, 32/20)
* Pravilnik o profesionalnoj rehabilitaciji i centrima za profesionalnu rehabilitaciju („Narodne novine", broj 75/18. i 145/20.)
* Pravilnik o zaštitnim radionicama i integrativnim radionicama za zapošljavanje osoba s invaliditetom („Narodne novine", broj 75/18.)
* Pravilnik o poticajima pri zapošljavanju osoba s invaliditetom („Narodne novine", broj 145/20.)
* Zakon o socijalnoj skrbi („Narodne novine“, broj 18/22., 46/22., 119/22. i 71/23.)
* Zakon o zaštiti od nasilja u obitelji („Narodne novine“, broj 70/17., 126/19., 84/21., 114/22. i 36/24.)
* Nacionalna strategija zaštite od nasilja u obitelji za razdoblje od 2017. do 2022. godine („Narodne novine“, br. 96/17.)
* Protokol o postupanju u slučaju nasilja u obitelji
* Ugovor o financiranju usluga stalnog smještaja djece i odraslih osoba - žrtava obiteljskog nasilja zaključen između Ministarstva zdravstva i socijalne skrbi i Centra za profesionalnu rehabilitaciju Osijek.

Centrom upravlja Upravno vijeće u sastavu od 5 članova, a Centar predstavlja i odgovara za zakonitost rada ravnatelj. U izvještajnom razdoblju Centar zapošljava ravnatelja ustanove temeljem ugovora o radu na određeno vrijeme i 24 radnika temeljem ugovora o radu na neodređeno vrijeme ukupno raspoređenih na poslovima upravljanja, poslovima profesionalne rehabilitacije, poslovima socijalnih usluga, te drugim stručnim i pratećim poslovima. Centar angažira 5 liječnika temeljem ugovora o djelu (liječnici - spec. medicine rada i spec. psihijatri).

**BILJEŠKE UZ OBRAZAC BILANCA**

***Bilješka uz šifru B001 - IMOVINA***

***Bilješka uz šifru B002 - Nefinancijska imovina***

***Bilješke uz šifru 02 – Proizvedena dugotrajna imovina***

U 2024. godini došlo je do smanjenja od 3,3% u odnosu na prošlu godinu na proizvedenoj dugotrajnoj imovini zbog ispravka vrijednosti sredstava koje su u 2024. godini rashodovana i otpisana.

***Bilješka uz šifru 022 – Uredska oprema i namještaj***

U tijeku 2024. godine došlo je do povećanja vrijednosti uredske opreme i namještaja od 4,6% u odnosu na prethodno razdoblje zbog nabave opreme i uredskog namještaja za potrebe Centra.

***Bilješka uz šifru 06 - Proizvedena kratkotrajna imovina***

***Bilješke uz šifru 061 – Zalihe za obavljanje djelatnosti***

Povećanje u 2024. godini od 59% u odnosu na prethodnu godinu proizlazi iz vrijednosti zaliha proizvedene kratkotrajne imovine na zalihama po godišnjem popisu (namirnice, sredstva za higijenu i čišćenje).

***Bilješka uz šifru 1 - Financijska imovina***

***Bilješka uz šifru 19 – Rashodi budućeg razdoblja***

Unaprijed plaćeni rashodi budućih razdoblja odnose se na godišnju pretplatu stručne literature za 2025. godinu.

***Bilješka uz šifru B003 - OBVEZE I VLASTITI IZVORI***

***Bilješka uz šifru 2 - Obveze***

Obveze za rashode poslovanja povećani su u 2024. godini za 16,2% u odnosu na prethodnu godinu zbog povećanja plaća i materijalnih prava radnika tijekom godine prema važećim koeficijentima i pravima radnika sukladno zakonskim propisima.

***Bilješka uz šifru 9 - Vlastiti izvori***

Vlastiti izvori manji su u odnosu na prethodnu godinu zbog ostvarenog manjka prihoda od redovnog poslovanja i manjka prihoda od nefinancijske imovine u 2024. godini.

***Bilješka uz šifru 922 - Višak/manjak prihoda***

Višak prihoda poslovanja manji je za 27% u odnosu na prethodnu godinu i iznosi 537.042,01 eura, a proizašao je iz viška prihoda poslovanja iz proteklih godina u iznosu od 736.066,77 eura i rezultata poslovanja kao ukupni manjak prihoda od redovnog poslovanja i manjak prihoda od nefinancijske imovine u 2024. godini u ukupnom iznosu od 199.024,76 eura.

U 2024. godini ostvaren je manjak prihoda poslovanja u iznosu od 192.301,88 eura i manjak prihoda od nefinancijske imovine u iznosu od 6.722,88 eura.

***Bilješka uz šifru 996 - Izvanbilančni zapisi***

U tijeku 2024. godine provedeno je evidentiranje u poslovnim knjigama procijenjena vrijednost tuđe imovine na korištenju u Centru i to računalne opreme za potrebe pristupa sustavu Državne riznice, osobno vozilo koje se koristi za potrebe poslovanja preko operativnog leasinga, printer koji je u najmu i kante za biootpad za potrebe odjela socijalnih usluga. U 2024. godini izvanbilančni zapisi su povećani za 13,9% u odnosu na prethodnu godinu zbog nabave kanti za biootpadi printera u najmu.

Centar za profesionalnu rehabilitaciju Osijek nema sudskih sporova u tijeku, niti ugovorene odnose i slično koji uz ispunjavanje određenih uvjeta mogu postati obveza ili imovina.

**BILJEŠKE UZ OBRAZAC PR-RAS**

Ukupni prihodi i primici realizirani su u iznosu od 825.441,02 što je povećanje za 4,5% u odnosu na isto razdoblje 2023. godine. Povećanje prihoda proizlazi iz većih naplaćenih prihoda iz nadležnog proračuna za financiranje rashoda poslovanja za 2024. godinu, povećane kapitalne donacije za financiranje potreba odjela socijalnih usluga kao i povećanje prihoda za financiranje rashoda za nabavu nefinancijske imovine u 2024. godini.

Ukupni rashodi i izdaci izvršeni su u iznosu od 1.024.465,78 eura što je povećanje za 12,00 % u odnosu na isto razdoblje 2023. godine. Povećanje rashoda nastalo je zbog povećanja rashoda za plaće kao i naknada troškova zaposlenima, povećanja rashoda za službena putovanja, materijalnih rashoda, rashoda za usluge, te povećanja ostalih nespomenutih rashoda poslovanja.

***Bilješka uz šifru 6 - PRIHODI POSLOVANJA***

***Bilješka uz šifru 652 - Prihodi po posebnim propisima***

Prihodi po posebnim propisima su prihodi od novčane naknade poslodavaca zbog nezapošljavanja osoba s invaliditetom u iznosu od 622.771,60 eura koji su u potpunosti uplaćeni prema financijskom planu za 2024. godinu do 31. prosinca 2024. godine.

***Bilješka uz šifru 663 – Donacije od pravnih i fizičkih osoba izvan općeg proračuna***

U tijeku 2024. godine trgovačko društvo Bipa d.o.o. Zagreb doniralo je novčani iznos od 5.000,00 eura za poboljšanje uvjeta života korisnika odjela socijalnih usluga kao kapitalnu donaciju i iznos od 776,78 eura tekućih donacija u materijalu za higijenu i odjeći od trgovačkih društava.

***Bilješka uz šifru 671 – Prihodi iz nadležnog proračuna za financiranje redovne djelatnosti***

U 2024. godini za potrebe financiranje odjela socijalnih usluga kroz izmjene i dopune financijskog plana odobrena su povećanja prihoda za 18,9% u odnosu na 2023. godinu kako bih se mogli financirati redoviti rashodi za plaće.

***Bilješka uz šifru 3 - RASHODI POSLOVANJA***

***Bilješka uz šifra 31 - Rashodi za zaposlene***

Rashodi za zaposlene povećani su za 31,5% u odnosu na isto razdoblje prethodne godine, a zbog potrebe povećanja plaće i ostalih rashoda za zaposlene sukladno važećim zakonskim propisima.

***Bilješka uz šifru 32 - Materijalni rashodi***

Materijalni rashodi povećani su za 0,6% u odnosu na isto razdoblje prethodne godine i to ostalih naknada troškova zaposlenima zbog povećanog broja izvida i upotrebe privatnih automobila u službene svrhe, povećanih rashoda za sitni inventar za kupovinu mobilnih uređaja i uredske oprema za potrebe poslovanja i povećanja rashoda usluge promidžbe i informiranja kroz promidžbeni materijal i organizaciju okruglog stola odjela profesionalne rehabilitacije.

***Bilješka uz šifru 372 - Ostale naknade građanima i kućanstvima iz proračuna***

Odnose se na naknade za osobne potrebe - džeparac korisnika u odjelu socijalnih usluga iz sredstava Ministarstva, a prema Rješenju Hrvatskog zavoda za socijalni rad došlo je do smanjenja rashoda od 23,3% u odnosu na isto razdoblje prethodne godine zbog manjeg broja korisnika.

***Bilješka uz šifru Y001 - Manjak prihoda poslovanja***

U razdoblju od 01. siječnja do 31. prosinca 2024. godine ostvaren je ukupan manjak prihoda poslovanja od 188.902,24 eura iz razloga jer su u financijskom planu planirani i ostvareni manji namjenski prihodi zbog donosa neutrošenih prihoda iz prethodnih godina.

***Bilješka uz šifru 422 - Postrojenja i oprema***

Rashodi za postrojenja i opremu povećani su za 303% u odnosu na isto razdoblje prethodne godine, a odnose se na nabavu uredske opreme i namještaja, uređaja, strojeva i oprema za ostale namjene zbog dotrajalosti i zamjene postojeće, te su povećani u skladu s planom nabave.

***Bilješka uz šifru Y002 - Manjak prihoda od nefinancijske imovine***

Manjak prihoda od nefinancijske imovine u iznosu od 10.122,52 eura za razdoblje od 01. siječnja do 31. prosinca 2024. godine će se pokriti iz redovnog poslovanja iz prethodnog razdoblja, a smanjen je i obaveznom korekcijom rezultata.

***Bilješka uz šifru X004 - Višak prihoda i primitaka***

Ukupni prihodi i primici iznose 825.441,02 eura dok ukupni rashodi i izdaci iznose 1.024.465,78 eura, pa slijedom toga proizlazi manjak prihoda i primitaka u iznosu od 199.024,76 eura. Budući da Centar ima preneseni višak prihoda i primitaka u iznosu od 736.066,77 eura, raspoloživi višak prihoda i primitaka u sljedećem razdoblju iznosi 537.042,01 eura.

**BILJEŠKE UZ OBRAZAC RAS-funkcijski**

***Bilješka uz šifru 10 – Socijalna zaštita***

U izvještaju o rashodima prema funkcijskoj klasifikaciji rashodi poslovanja i rashodi za nabavu nefinancijske imovine u iznosu od 1.024.465,78 eura svrstani su u funkciju 10 – socijalna zaštita pod aktivnosti socijalne zaštite koje nisu drugdje svrstane.

**BILJEŠKE UZ OBRAZAC IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

***Bilješka uz šifru 9151 – Promjene u vrijednosti i obujmu imovine***

Na kraju 2024. godine napravljen je godišnji popis imovine i obveza za Centar gdje je bilo određene imovine sa ostatkom vrijednosti koja je prema prijedlogu popisnog povjerenstva rashodovana i zbrinuta u skladu sa odlukom ravnatelja. Slijedom navedenog na određenim kontima 02212 – Uredski namještaj u iznosu od 161,64 eura, 02429 – Ostala umjetnička djela u iznosu od 650,35 eura, 01231 – Licence u iznosu od 215,84 eura i 02231 – Oprema za grijanje, ventilaciju i hlađenje u iznos od 136,19 eura napravljena promjena u obujmu imovine kroz povećanje i smanjenje.

**BILJEŠKE UZ OBRAZAC OBVEZE**

***Bilješka uz šifru V001 - Stanje obveza 1. siječnja***

Stanje obveza 1. siječnja je stanje obveza od 31. prosinca 2023. godine koje je u cijelosti bilo nedospjelo, a isto tako u cijelosti izmireno u valuti u siječnju 2024. godine.

***Bilješka uz šifru V002 - Povećanje obveza i šifra V004 – Podmirenje obveza u izvještajnom razdoblju***

Kod usporedbe ova dva podatka vidljivo je da je Centar u mogućnosti izmiriti sve svoje obveze u valuti i da nema problema sa likvidnošću.

***Bilješka uz šifru V009 - Stanje nedospjelih obveza na kraju izvještajnog razdoblja***

Stanje obveza na dan 31. prosinca 2024. godine odnosi se na obveze koje su nastale u prosincu, a valuta im je u 2025. godine.

U Osijeku, 31. siječnja 2025. godine

Ravnatelj:

Damir Junušić, prof.

KLASA: 400-02/24-01/02

URBROJ: 2158-88-05-01-25-09